**Előterjesztés**

**Harc Község Önkormányzata Képviselő-testülete**

**2017. november 21-én tartandó ülésére**

**7. napirend**

**Tárgy: Beszámoló az IKSZT 2017. év I féléves működéséről**

**Előadó: Tóth Gábor polgármester**

**Az előterjesztést készítette: Rikker Anita Márta közművelődési referens**

**Tisztelt Képviselő-testület!**

A Faluház-IKSZT Harc 2017 év első felében az elfogadott programterv alapján tevékenykedett. A szervezési és közművelődési feladatokat 3 fő végzi, 1 fő közművelődési referens valamint 2 fő kulturális közfoglalkoztatott.

A közművelődési élet színtere a Faluház-IKSZT Harc mint közösségi színtér, melyhez tartozik a Könyvtári Információs és Közösségi Hely, a harci Sportpálya, a Helytörténeti Gyűjtemény és a 2014. évben elkészült szabadtéri közösségi tér a Vörösmarty tér.

A Faluház-IKSZT Harc a hét minden napján nyitva áll a nagyközönség előtt.

A kötelező működtetést is szabályozó 112/2009.(VIII.29.) FVM rendelet értelmében a 2017-os év első naptári félévére vonatkozó programtervet a tárgyévet megelőző év november 30-ig kellett elkészíteni és az IKSZT elektronikus szolgáltatás-tervezési, valamint beszámoló felületén a Hermann Otto Intézet részére jóváhagyás céljából megküldeni, mely megtörtént.

A tervek alapján megvalósított programokról, rendezvényekről szóló szakmai beszámolót félévente szükséges feltölteni az elektronikus felületre a beszámolási időszak utolsó napját követő 5 munkanapon belül. A beszámoló feltöltése a felületre megtörtént.

A közösségi színtér működése több pilléren működik, működésének csak egy részét képezi a kötelező programok megvalósítása**,** igény szerint teret biztosítunk a civil szervezetek összejöveteleinek, közösségi programoknak, foglalkozásoknak, nagyrendezvényeknek, sportprogramoknak, családi rendezvényeknek.

A Faluház helyet biztosít a Családsegítő és a Gyermekjóléti Szolgálat dolgozója részére aki hetente egy alkalommal, hétfői napokon tart fogadó órát, valamint a falugazdász részére aki hetente 1 alkalommal tájékoztatást tart az ügyfeleknek.

A közösségi térben rendszeresen tartja foglalkozásait a Falunk Értékőrző Közhasznú Egyesülete keretében működő varró szakkör, illetve eseti jelleggel a Harci Nyugdíjasok Érdekszövetsége, valamint a Baba-Mama Klub.

A közösségi teret igénybe veszi ünnepeihez, rendezvényeihez a helyi óvoda és iskola, a helyi civil szervezetek.

Kéthavonta kerül megjelentetésre időszakos kiadványként a Harci Hírmondó, valamint a Faluház programokról szóló tájékoztató füzet.

A programok megvalósításához a személyi és tárgyi feltételek részben adottak voltak, önkéntes segítőkre mindig szükség van, ezért szívesen fogadjuk a diákokat közérdekű önkéntes szolgálatra.

A 2017. évben is a Tolna megyei Illyés Gyula Könyvtárral jó kapcsolatot ápolunk, több programunk pénzügyi fedezetét biztosították, rendszeresen kapunk könyveket, folyóiratokat, eszközöket az együttműködési megállapodás értelmében.

2017. I. félévében megvalósult programok

|  |  |
| --- | --- |
| **Dátum** | **Program** |
| 2017. 01. 10. | Internet Klub |
| 2017. 01. 14. | Pót szilveszter |
| 2017. 01. 17. | KönyvtárOvi foglalkozás óvodásoknak |
| 2017. 01. 17. | KönyvtárSuli foglalkozás iskolásoknak |
| 2017. 01. 20. | Magyar Kultúra napja – Szabadi Mihály könyvbemutatója |
| 2017. 01. 24. | Testes-Lelkes Egészség programsorozat |
| 2017. 01. 27. | Pajtaszínházi ősbemutató – „Egy hét falun” |
| 2017. 02. 14. | Testes-Lelkes Egészség programsorozat |
| 2017. 02. 21. | Elektronikus közigazgatási végpont foglalkozás |
| 2017. 02. 21. | Felnőtt kreatív kézműves foglalkozás |
| 2017. 02. 23. | Koszorúcska a Zombai Általános Iskola részvételével |
| 2017. 02. 28. | Előadás: Farsang farka |
| 2017. 03. 07. | Munkaerőpiaci lehetőségek bemutatása program |
| 2017. 03. 14. | KönyvtárOvi foglalkozás óvodásoknak |
| 2017. 03. 16. | Logótervezés pályázat fiataloknak |
| 2017. 03. 28. | EFOP 1.3.5-16-2016-00455 – „A sikeres civil” - előadás civil szervezeteknek |
| 2017. 03. 28. | Hogyan legyél vállalkozó - program |
| 2017. 04. 04. | Felnőtt kreatív kézműves foglalkozás |
| 2017. 04. 04. | Digitális írásmód program |
| 2017. 04. 08. | EFOP 1.3.5-16-2016-00455 – „Felkészítés kérdőívezésre” |
| 2017. 04. 11. | Húsvéti tavaszi kiállítás megnyitója |
| 2017. 04. 13. | Húsvéti játszóház |
| 2017. 04.18. | EFOP 1.3.5-16-2016-00455 - Fiatalok felelős életre nevelése előadás – Fiatalság nem bolondság |
| 2017. 04. 26. | GenerCoop foglalkozás – generációk együttműködése |
| 2017. 04. 27. | Süni Zene foglalkozás babáknak és mamáknak |
| 2017. 05. 02. | Felnőtt kreatív kézműves foglalkozás |
| 2017. 05. 02. | KönyvtárSuli foglalkozás iskolásoknak |
| 2017. 05. 12-13. | Harci Napok |
| 2017. 05. 23. | Munka világa-tájékoztató rendezvény |
| 2017. 05. 24. | GenerCoop foglalkozás – generációk együttműködése |
| 2017. 05. 25. | Süni Zene foglalkozás babáknak és mamáknak |
| 2017. 06. 17-30 | Napközis tábor a Faluházban |
| 2017. 06. 29. | GenerCoop foglalkozás – generációk együttműködése |
| 2017. 06. 30. | Harci nyári esték sorozat |

Az **IKSZT alapvető célja**, hogy megteremtse a feltételeket a közösségek kialakulásához, működéséhez, fejlesztéséhez, fejlődéséhez. A közösségfejlesztés az emberek társas képességfejlesztését jelenti. Alkalmazásának hosszú távú eredményeként az emberek helyi társadalmi beágyazottsága tudatosul, meglévő készségeik megerősödnek, együttműködésük és szolidaritásuk fejlődik, illetőleg egyre inkább képesek közösen és önállóan szervezett, általuk elhatározott kulturális, közéleti cselekvésekre. Közömbös, hogy ez a kívánatos cselekvő habitus kiben minek révén alakul ki – alapvetően abból ugyanis, ami őket eredendően érdekli, avagy amiben részt venni érdekükben áll. A közösségfejlesztés értelme és haszna abban van, hogy ez a végeredmény a különféle lehetőségek eredményeképp létrejött folyamatok révén minél több emberben kialakuljon.

K**lőé**érem a Képviselő - testületet a 2017. évi I féléves beszámoló elfogadására.

Harc, 2017. november 17.

Tisztelettel:

Rikker Anita Márta

közművelődési referens